81 DNA सैंपल में सिर्फ 30 की रिपोर्ट आई, इनमें 29 की पहचान हुई
Balasore (Odisha) Coromandel Express Train Accident Investigation Updates  ओडिशा के बालासोर में हुए ट्रेन हादसे के 34 दिन बाद भी 52 शवों की पहचान नहीं हो पाई है। बीबीसी के मुताबिक, इन शवों को एम्स कैंपस में डीप फ्रिज कंटेनर में रखा गया है
ओडिशा के बालासोर में हुए ट्रिपल ट्रेन हादसे के 34 दिन बाद भी 52 शवों की पहचान नहीं हो पाई है। BBC की रिपोर्ट के मुताबिक, इन शवों को भुवनेश्वर AIIMS कैंपस में डीप फ्रिज कंटेनर में रखा गया है।
6 जून को 81 शवों का DNA सैंपल जांच के लिए दिल्ली भेजा गया। शुक्रवार को इनमें से 30 सैम्पल्स की रिपोर्ट आई और 29 मृतकों की पहचान हुई। इन शवों को उनकी फैमिली को सौंप दिया गया है।
मामले में रेलवे अधिकारी का कहना है कि कुछ शव ऐसे हैं, जिनके एक से ज्यादा दावेदार हैं। अब DNA सैंपल के दूसरे फेज की रिपोर्ट का इंतजार किया जा रहा है।
2 जून को ओडिशा के बालासोर में ट्रेन हादसा हुआ था। इसमें चेन्नई जाने वाली कोरोमंडल एक्सप्रेस, हावड़ा जाने वाली शालीमार एक्सप्रेस और एक मालगाड़ी आपस में टकरा गई थीं। हादसे में 292 लोगों की मौत हुई है। मामले की जांच CBI कर रही है।
अब पढ़िए दो ऐसे केस, जो अपने मृतक परिजन को एक महीने से ढूंढ रहे …
पहला केस: पश्चिम बंगाल के शिव चरण एक महीने से भुवनेश्वर AIIMS में रुके हुए हैं। उनके छोटे भाई कृष्णा की ट्रेन हादसे में ही मौत हो गई थी।उन्होंने भाई के शव को कपड़ों से पहचान लिया है, लेकिन कन्फर्म होने के लिए उनका भी DNA टेस्ट किया गया है।
रिपोर्ट के लिए वे अभी भी इंतजार कर रहे हैं। शिव चरण का कहना है कि वे भाई का शव लिए बिना भुवनेश्वर से नहीं जाएंगे, क्योंकि उन्हें धार्मिक नियम से भाई का अंतिम संस्कार करना है।
दूसरा केस: हादसे में पश्चिम बंगाल के ही अन्जरुल हक की मौत हो गई। घर में उनकी पत्नी और 3 छोटे बच्चे हैं, जो उनके शव का एक महीने से इंतजार कर रहे हैं।
मृतक के भाई और साले ने BBC को बताया कि वे भुवनेश्वर AIIMS के हर दिन चक्कर काट रहे हैं, लेकिन कोई कुछ बताने को तैयार ही नहीं है।
बालासोर हादसे की वजह सिग्नलिंग सिस्टम में खराबी
हादसे की जांच CBI कर रही है। एक जांच रेलवे बोर्ड की ओर से कमिश्नर ऑफ रेलवे सेफ्टी (CRS) ने भी की है। सोमवार को CRS ने 40 पेज की रिपोर्ट बोर्ड को सौंपी।
रिपोर्ट के मुताबिक, लेवल-क्रॉसिंग लोकेशन बॉक्स के अंदर तारों की गलत लेबलिंग की वजह से ऑटोमेटेड सिग्नलिंग सिस्टम में गड़बड़ी हुई। जो हादसे का कारण बना।
क्रॉसिंग लोकेशन बॉक्स में तारों की गलत लेबलिंग के बारे में सालों तक मालूम ही नहीं चला। मेंटेनेंस के दौरान भी इसमें गड़बड़ी हुई है।
CRS रिपोर्ट की बड़ी बातें...
बालासोर ट्रेन हादसे से जुड़ी अन्य खबरें भी पढ़ें...
1. ओडिशा ट्रेन हादसा, सिग्नल इंजीनियर के फरार होने की खबर; रेलवे बोला- कोई नहीं भागा
बालासोर ट्रिपल ट्रेन हादसे की जांच कर रही CBI ने एक जूनियर इंजीनियर से हाल ही में पूछताछ की थी। इसके बाद कुछ मीडिया रिपोर्ट्स में इस बात का दावा किया गया कि जूनियर इंजीनियर पूछताछ के बाद से फरार है। दक्षिण पूर्व रेलवे के CPRO आदित्य कुमार चौधरी ने इन रिपोर्ट्स को गलत बताया। पढ़ें पूरी खबर...
2. ओडिशा में तीन ट्रेन टकराईं, रूट पर एंटीकोलिजन सिस्टम नहीं था
ओडिशा के बालासोर में 2 जून की शाम को बहानगा बाजार स्टेशन के पास तीन ट्रेनों की टक्कर हो गई। इस टक्कर में 293 लोगों की मौत हो गए, वहीं 1000 से ज्यादा लोग घायल हो गए। मीडिया रिपोर्ट्स के मुताबिक, गाड़ियों के बीच टक्कर रोकने वाला कवच सिस्टम इस रूट पर मौजूद नहीं था। पूरी खबर पढ़ें...